1. VI 1575 kirjutas Frederik II Joann IV-le vastuse Läänemaa linnuste suhtes. Ta tuletas meelde neid kahjusid, mis nende kindluste väed teinud tsaarile siis, kui need olnud veel Rootsi käes, mis muutnud tsaari nende kohtade vaenlaseks, vaatamata sellele, et need ristisuudlemisel rahuleppesse arvatud. Linnuseid ei olevat Taanile antud, nagu otsustati Stettini rahus, kuid kuningas ei olevat soovinud neid kauem oodata ning püüdnud ära hoida kahju,  mida sealolevad Rootsi väed tsaarile teevad, ja omandanud sellepärast osa kindlusi tasu eest, lootes ka ülejäänud linnused saada. Venega soovivat kuningas säilitada sõbralikku vahekorda.